Josh Hutcherson

Joshua Ryan Hutcherson (født 12. oktober 1992) er en amerikansk film- og TV-skuespiller. Han begynte å opptre på begynnelsen av det nye årtusenet, han dukket opp i flere små filmer og TV roller, før han ble fikk muligheten til å bli tatt opp til større roller som for eksempel Little Manhattan og Zathura, komedien fra 2006 RV, film versjonen av Broen til Terabithia, som Jesse Aarons, og Firehouse Dog, som Shane Fahey. Senere spilte han også rollen som Peeta Mellark, i The Hunger Games.

 Tidlig liv 
Hutcherson ble født i Union, Kentucky, og er sønn av Michelle og Chris Hutcherson. Han har en yngre bror Connor, men også flere kjæledyr, inkludert en hund (Diesel, en Boxer), to katter (Jell-O og Paws), og en skilpadde. Han har ønsket å bli en skuespiller siden han var fire år gammel, men begynte først i 2002 å gå til opptaksprøver for roller, og etter en vellykket prøvefilming, fikk han sin første rolle.

 Karriere 
Hutcherson var en ettertraktet barneskuespiller i yngre år. Hans første rolle var i TV-filmen House Blend i 2002. Det samme året var han med i en episode av Akutten. I 2003, spilte han hovedrollen i komedien Miracle Dogs, en ny TV-film. Så spilte han mot Peter Falk og Timothy Daly i enda en TV-film, Wilder Days, og hadde deretter en mindre rolle i den kritikerroste American Splendor. Han spilte også en rolle i motion capture-animasjonsfilmen Polarekspressen i 2004 mot Tom Hanks.

I 2005, dukket Hutcherson opp i flere Hollywood-filmer. Han hadde en mindre rolle i Will Ferrells komedie Kicking & Screaming, hadde stemmen til Markl i animasjonsfilmen Det levende slottet, og han hadde hovedrollen i Little Manhattan og Zathura, som ble sluppet i november 2005 og fikk god kritikk. I 2006 var Hutcherson med i komedien RV, som sønnen til Robin Williams.

I 2007 spilte han hovedrollen Jess Aarons i eventyrdramaet Broen til Terabithia, mot blant andre AnnaSophia Robb, Zooey Deschanel og Robert Patrick. Både filmen og Hutcherson fikk god kritikk. Han hadde for øvrig ikke lest romanen Broen til Terabithia før han fikk rollen, som den dag i dag er regnet som hans beste og mest berømte barnerolle.

Hutchersons neste rolle var i filmen Firehouse Dog, hvor han spiller Shane Fahey, en brannmans sønn som blir venn med en hund. Hans neste store rolle var i filmen Reisen til jordens indre, hvor han spilte Sean Anderson, nevøen til Brendan Frasers karakter, forskeren Trevor Anderson. Hutcherson spilte også rollen som Steve Leonard i en filmatisering av bokserien om Darren Shan.

Det mange regner som hans kanskje første "voksne" rolle er som Laser i Lisa Cholodenkos The Kids Are All Right, hvor han spiller en lett forstyrret tenåring. Filmen rasket til seg fire Oscar-nominasjoner, og Hutcherson fikk ganske gode kritikker for sin innsats. Andre som medvirket i filmen er Julianne Moore, Annette Bening, Mark Ruffalo og Mia Wasikowska.

I 2012 fikk han sitt store gjennombrudd i blockbusteren The Hunger Games, regissert av Gary Ross. Her spiller han den lojale og sympatiske bakersønnen Peeta Mellark, som må delta i Dødslekene sammen med hovedpersonen Katniss Everdeen (Jennifer Lawrence). Andre skuespillere som medvirker er Woody Harrelson, Elizabeth Banks, Donald Sutherland, Liam Hemsworth og Stanley Tucci. Filmen spilte inn 211 millioner dollar i åpningshelgen, noe som gjør den til den tredje mest innbringende noensinne i en åpningshelg. Samme år gjentok han rollen som Sean Anderson i Journey 2 - den mystiske øya, som har premiere på norske kinoer 15. juni 2012. I denne filmen var ikke Brendan Fraser med, men Dwayne Johnson, Michael Caine og Vanessa Hudgens spiller alle viktige roller.

Senere fortsatte han i rollen som Peeta Mellark i The Hunger Games: Catching Fire (2013), og The Hunger Games: Mockingjay Part 1 (2014), som begge hadde fulle saler i norske kinoer premieredagene. The Hunger Games: Mockingjay Part 2 er også blitt spilt inn, og kommer på kino november 2015 som en avslutning på trilogien basert på bøkene av Suzanne Collins.

 Filmografi 
 År  Tittel  Rolle  Notater2016K.C Hemmelig Agent: Jokeren Vender TilbakeMr.Freeze2015The Hunger Games: Mockingjay Part 2Peeta Mellark2014The Hunger Games: Mockingjay Part 1Peeta Mellark 2013The Hunger Games: Catching Fire  Peeta Mellark Epic  Nod  stemme 2012The Hunger Games  Peeta Mellark Journey 2: The Mysterious Island  Sean Anderson 7 días en La Habana  Teddy Atkins  Carmel  Joshua  Red Dawn  Robert   2011Detention  Clapton Davis  2010The Kids Are All Right  Laser  The Third Rule  Chuck  2009Cirque Du Freak  Steve Leonard   2008Journey 3-D  Sean Anderson  Winged Creatures  Jimmy   2007  Firehouse Dog  Shane Fahey  Broen til Terabithia  Jess Aarons   2006  RV  Carl Munro  2005  Zathura: A Space Adventure  Walter  Little Manhattan  Gabe  Det levende slottet  Markl  stemme (engelsk versjon) Kicking & Screaming  Bucky Weston  2004  The Courtship of Eddie's Father  Eddie Crobett  TV Serie Polarekspressen  Hero Boy  stemme/bevegelsesopptak Motocross Kids  Toad E. Bartley   2003  American Splendor  Robin  Wilder Days  Chris Morse  Miracle Dogs  Charlie Logan   2002  House Blend  Nicky Harper 

 Referanser 

 Eksterne lenker 



Kategori:Skuespillere fra USA
Kategori:Personer fra Boone County i Kentucky